ผุดแอพแบงก์รัฐ เร่งหารือสมาคมฟินเทคพัฒนาช่องทางชำระเงิน
สภาแบงก์รัฐไฟเขียวศึกษารวมแอพพลิเคชั่นรับชำระเงินค่างวดลูกค้าไว้ในแอพเดียว หวังยกระดับการให้บริการลูกค้า
16 ส.ค. 2560

สภาแบงก์รัฐไฟเขียวศึกษารวมแอพพลิเคชั่นรับชำระเงินค่างวดลูกค้าไว้ในแอพเดียว หวังยกระดับการให้บริการลูกค้า
นายฉัตรชัย ศิริไล กรรมการ ผู้จัดการธนาคารอาคารสงเคราะห์ (ธอส.) ในฐานะประธานสภาสถาบันการเงินของรัฐ เปิดเผยว่า ได้เสนอแนวคิดให้ที่ประชุมสภาสถาบันการเงินของรัฐ เรื่องการรวมแอพพลิเคชั่นของแบงก์รัฐเฉพาะเรื่องการชำระเงินค่างวด สินเชื่อให้เป็นแอพเดียวกัน เพื่ออำนวยความสะดวกให้กับลูกหนี้ที่มีบัญชีเงินกู้กับหลายธนาคาร ไม่ต้องเดินทางไปชำระค่างวดในหลายสาขาทั้งนี้ ที่ประชุมเห็นชอบว่าเป็นแนวคิดที่ดี แม้จะมีบางธนาคารเริ่มทำแอพพลิเคชั่นเองแล้ว เช่น ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) แต่เชื่อว่าการรวมแอพพลิเคชั่นเรื่องการจ่ายเงินไว้ในแอพเดียวกันจะเป็นการยกระดับบริการให้กับลูกค้าของแบงก์รัฐ ไม่ต้องโหลดแอพของทุกธนาคารไว้ที่หน้าจอโทรศัพท์ ซึ่ง ธอส.เป็น แกนนำในการหารือกับชมรมฟินเทคแห่งประเทศไทย เพื่อขอคำแนะนำทางด้านเทคนิคในการพัฒนาแอพระบบการชำระเงินของแบงก์รัฐปัจจุบัน ธอส.มีลูกหนี้ที่มา ชำระค่างวดผ่านเคาน์เตอร์ของธนาคาร ทั่วประเทศประมาณ 8 แสนราย/เดือน ซึ่งส่วนใหญ่จะชำระพร้อมๆ กันใน ช่วงปลายเดือน และหากรวมการ ชำระเงินผ่านช่องทางอื่น จะพบว่ามี จำนวนลูกหนี้ที่ชำระเงินมากกว่า 1 ล้านราย/เดือน"หากธนาคารสามารถพัฒนาแอพ รับชำระค่างวดได้ จะช่วยประหยัดเงินค่าเดินทาง ประหยัดเวลาของลูกค้าที่ต้องเดินทางมาธนาคารทุกสิ้นเดือน และประหยัดการใช้ทรัพยากรคนและสาขาได้มาก ซึ่งหากทุกแบงก์รัฐสามารถนำแอพชำระเงินมารวมกันได้จะช่วยประหยัดเวลาและลดต้นทุนของลูกค้าและธนาคารไปได้อีกมาก" นายฉัตรชัย กล่าวนายฉัตรชัย กล่าวถึงภาพรวม สินเชื่ออสังหาริมทรัพย์ในช่วงครึ่งปีหลัง ยอมรับว่าเรื่องภาระหนี้สินครัวเรือนจะเป็นอุปสรรคในการขอสินเชื่อของประชาชน เนื่องจากคนที่มีภาระหนี้สินอื่น เช่น สินเชื่อกู้ซื้อรถยนต์มาก่อน เมื่อนำรายได้มาหักค่าใช้จ่าย จะทำให้รายได้สุทธิในการคำนวณวงเงินสินเชื่อที่จะได้รับลดลงไปด้วย แต่ในส่วนของ ธอส.มีมาตรการผ่อนปรนหลายข้อ ทำให้ภาพรวมธนาคารปฏิเสธการให้ สินเชื่อแก่ลูกค้าอยู่ที่ระดับ 10% เท่านั้นนายอภิรมย์ สุขประเสริฐ ผู้จัดการ ธ.ก.ส. กล่าวว่า ธ.ก.ส.ได้ออกมาตรการเพื่อบรรเทาความเดือดร้อนให้แก่เกษตรกรลูกค้าที่ประสบปัญหาน้ำท่วม กรณีที่มีภาระหนี้สินเดิมที่เกษตรกรลูกค้ามีอยู่กับ ธ.ก.ส.นั้น ธนาคารจะดำเนินการผ่อนผันการชำระหนี้ออกไปให้ไม่เกิน 12 เดือน โดยไม่คิดดอกเบี้ยปรับนอกจากนี้ ธ.ก.ส.ได้จัดวงเงินกู้ 1 หมื่นล้านบาท ตั้งเป้าหมายช่วยเหลือเกษตรกรที่ได้รับผลกระทบ 2 แสนราย กำหนดวงเงินกู้สูงสุดรายละไม่เกิน 5 หมื่นบาท คิดอัตราดอกเบี้ย 0% เป็นระยะเวลา 6 เดือน ในเดือนที่ 7 เป็นต้นไป คิดดอกเบี้ยในอัตราเอ็ม อาร์อาร์ ซึ่งในปัจจุบันเท่ากับ 7% ต่อปี กำหนดชำระคืนแล้วเสร็จไม่เกิน 3 ปี นับตั้งแต่วันกู้ สามารถติดต่อขอ สินเชื่อได้ที่ ธ.ก.ส.สาขาในพื้นที่ ตั้งแต่ วันนี้-30 พ.ย. 2560สำหรับการจ่ายเงินเยียวยาครอบครัวละ 3,000 บาท ให้กับเกษตรกรที่ประสบภัยน้ำท่วมตามมติคณะรัฐมนตรีนั้น ธ.ก.ส.พร้อมดำเนินการโอนเงินให้ทันทีเมื่อได้รับรายชื่อ